Neuvoston asetus (EY) N:o 2474/95, annettu 23 päivänä lokakuuta 1995, lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 1015/94 muuttamisesta



Virallinen lehti nro L 255 , 25/10/1995 s. 0011 - 0016



NEUVOSTON ASETUS (EY) N:o 2474/95, annettu 23 päivänä lokakuuta 1995, lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 1015/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1994 annetun neuvoston asetuksen (EY) N:o 3283/94 (1), ja erityisesti sen 23 artiklan, ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 (2), ja erityisesti sen 14 artiklan, ottaa huomioon neuvoa-antavan komitean kuulemisen jälkeen komission tekemän ehdotuksen, sekä katsoo, että A. AIKAISEMPI MENETTELY (1) Neuvosto otti käyttöön asetuksella (EY) N:o 1015/94 (3) lopullisen polkumyyntitullin Japanista peräisin olevien televisiokamerajärjestelmien tuonnissa. (2) Neuvosto jätti nimenomaisesti polkumyyntitullin soveltamisalan ulkopuolelle asetuksen (EY) N:o 1015/94 liitteessä (jäljempänä `liite`) luetellut ammattikäyttöön tarkoitetut korkealaatuiset kamerat, joihin teknisten ominaisuuksien osalta voidaan soveltaa asetuksen (EY) N:o 1015/94 1 artiklan 2 kohdan säännöksiä, mutta joita ei kuitenkaan voida pitää televisiolähetyskameroina. B. UUDELLEENTARKASTELUMENETTELY (3) Tämän jälkeen useat viejät ilmoittivat komissiolle aikomuksestaan saattaa yhteisön markkinoille uusia ammattikäyttöön tarkoitettuja kameramalleja, jotka heidän mielestään olisi pitänyt lisätä liitteessä olevaan polkumyyntitullista vapautettujen kameramallien luetteloon. (4) Japanilainen tuottaja Ikegami ilmoitti saattavansa yhteisön markkinoille televisiolähetyskameran (HK-466/P), joka on varustettu neljällä anturilla varaussiirtoanturit eli CCD-anturit (Charge-Coupled Devices) kolmen CCD-anturin sijaan eli kuten asetuksen (EY) N:o 1015/94 1 artiklan 2 kohdan tuotemääritelmässä esitetään. Valituksen tehneet yhteisön tuottajat (jäljempänä `yhteisön tuotannonala`) toimittivat teknisiä tietoja ja vaativat polkumyyntitullin soveltamista kyseiseen kameraan sillä perusteella, että se oli samankaltainen tuote. (5) Komissio aloitti kesäkuussa 1994 asetuksen (EY) N:o 1015/94 uudelleentarkastelun määritelläkseen, kuuluvatko uudet tuotteet tämän menettelyn soveltamisalaan. C. UUDELLEENTARKASTELUN TULOKSET a) Seuraaja- tai uudet mallit (6) Komissio ilmoitti kaikille asianomaisille osapuolille mahdollisuudesta pyytää uusien tai seuraajamallien sisällyttämisestä liitteeseen. (7) Seuraavat yritykset jättivät jäljempänä lueteltuja uusia tai seuraajamalleja koskevia hakemuksia ja toimittivat asiaankuuluvat tekniset tiedot. Seuraajamallit: i) Hitatchi - kameran runko HV-C20 ja alamalli HV-C20M, - kameran runko Z-ONE-D ja alamallit (A), (B) ja (C), - kameraohjausyksiköt RU-Z2, RC-Z1, RC-Z11, RC-Z2, RC-Z21, - kameran sovittimet CA-Z1, CA-Z2, CA-Z1SJ, CA-Z1SP, CA-Z1M, CA-Z1M2, CA-Z1HB, CA-C10, CA-C10SP, CA-C10SJA, CA-C10M, CA-C10B, - etsin GM-50 (A) ii) Ikegami - kameran runko HC-390, - etsin VF 15-39, - kameran sovitin CA-390 iii) JVC - kameran runko KY-27CECH, - kameranohjausyksikkö RM-P270EG iv) Matsushita - kameran runko WV-F-565HE, - etsin WV-VF42E, - kaukosäätöyksiköt WV-RC550/G ja WV-RC550/B v) Sony - kameran rungon tyyppi DXC-637 P kokoonpanoissa DXC-637PK, DXC-637PL, DXC-637PH, PVW-637PK ja PVW-637PL, - etsimet DXF-601CE, DXF-40BCE ja DXF-50BCE Uudet mallit vi) JVC - kameran runko KH-100U: tarkoitettu käytettäväksi suljetun piirin järjestelmissä (luentosalit, näyttelytilat, teatterit jne). Sitä voidaan käyttää ainoastaan Japanin teräväpiirtojärjestelmässä (Hi-Vision) eikä sitä voida käyttää nykyisessä Euroopan televisiolähetysjärjestelmässä (PAL ja SEKAM). (8) Komissio toimitti asianomaisille yhteisön tuotannonalan edustajille edellä lueteltujen mallien tekniset tiedot ja pyysi niitä toimittamaan lausuntonsa kyseisten mallien luokittelusta ammattikäyttöön tarkoitettuina kameroina. Yhteisön tuotannonala vahvisti, että kaikki johdanto-osan 7 kappaleessa tarkoitetut mallit ovat joko tullista vapautettujen ammattikäyttöön tarkoitettujen kameroiden seuraajamalleja tai uusia ammattikäyttöön tarkoitettuja kameramalleja. (9) Komissio suoritti teknisen tutkimuksen, johon seuraajamallien osalta kuului fyysinen vertailu edeltäviin malleihin. Tämän teknisen tutkimuksen ja asianomaisten osapuolten esittämien lausuntojen perusteella päätettiin, että kaikki 7 kappaleessa tarkoitetut mallit ovat joko ammattikäyttöön tarkoitettuja kameroita ja oheislaitteita, jotka ovat liitteessä esiintyvien mallien korvaavia tai parannettuja malleja, tai uusia ammattikäyttöön tarkoitettuja kameramalleja. Tämän vuoksi ne olisi vapautettava polkumyyntitullista, ja liite olisi mukautettava sen mukaisesti. b) Neljän CCD-anturin kamera (10) Komissio pyysi Ikegamia toimittamaan tiedot uudesta neljän CCD-anturin kamerastaan sekä antamaan vastineensa yhteisön tuotannonalan lausunnoista. Ikegami toimitti neljän CCD-anturin kameraa koskevia teknisiä tietoja ja selvityksiä. Kaikkia asianomaisia osapuolia kehotettiin esittämään lausuntonsa tämän johdosta. Ikegamin kanta (11) Ikegami väitti, että neljän CCD-anturin kamera ei muodollisesti kuulu polkumyyntimenettelyyn, koska siitä ei esitetty valituksia, eikä sitä tuolloin päätetty tutkia. Asetus (EY) N:o 1015/94 koskee ainoastaan kolmen anturin kameran runkoja. Ikegami väitti lisäksi, että uudelleentarkastelulla ei voida muuttaa menettelyn soveltamisalaa, joka määriteltiin menettelyn aloittamista koskevassa ilmoituksessa sekä väliaikaisen ja lopullisen tullin käyttöönottamisesta koskevissa asetuksissa. (12) Teknisten ominaisuuksien osalta Ikegami väitti, että neljän CCD-anturin kamera ei ole samankaltainen tuote kuin kolmen CCD-anturin kamera, koska siinä käytetään täysin uutta teknologiaa. Kaksi CCD-antureista ottavat vastaan valoa vihreää väriä varten. Ikegami toimitti muistion, josta ilmeni, että tieteellinen tutkimus kahden CCD-anturin käytöstä vihreän värin kanavaa varten oli alkanut jo vuonna 1991, ja väitti, että kyseistä teknistä kehitystä oli kaavailtu ennen polkumyyntitullin käyttöönottamista, joten se ei liittynyt käyttöön otetun polkumyyntitullin soveltamiseen. Ikegami huomautti, että neljän CCD-anturin kamera tarjoaa useita etuja kolmen CCD-anturin kameraan nähden: - koko kuvan suurempi erotuskyky, - parempi modulaatiosyvyys, - laajempi dynamiikka-alue, - vierastumisilmiön väheneminen, - linssien väripoikkeaman väheneminen. (13) Markkinoiden kannalta Ikegami väitti, että neljän CCD-anturin kamerat muodostavat erillisen markkinalohkon, koska ne ovat ainoat tuotteet, jotka on optimoitu 16:9 Pal-Plus -tuotannolle, ja että uusi markkinalohko syntyy, kun uusi HK-466/P saatetaan markkinoille. Näin ollen Ikegami oli sitä mieltä, että kyseinen tuote ei voi aiheuttaa vahinkoa yhteisön kolmen CCD-anturin kameroiden tuotannonalalle. Muiden viejien lausunnot (14) Ainoastaan yksi viejä toimitti lausuntonsa, jonka mukaan uudet neljän CCD-anturin kamerat eivät eroa olennaisesti kolmen CCD-anturin kameroista, ja neljän CCD-anturin kameran rungon sisältämiä tiettyjä uusia osia lukuun ottamatta kaikki osat ovat samoja; kyseinen viejä oli sitä mieltä, että tuotetta voidaan pitää kolmen CCD-anturin kamerajärjestelmiä vastaavana tuotteena. Yhteisön tuotannonalan lausunnot (15) Teknisten ominaisuuksien osalta yhteisön tuotannonala totesi, että yhden CCD-anturin lisääminen ei muuta ratkaisevasti tuotteen televisiolähetyskameran luonnetta. Yhteisön tuotannonala katsoi, että kaksinkertaisen CCD-anturin käyttö puolen kuvapisteen heitossa on vain väliaikainen ratkaisu, jonka avulla tekniset ongelmat voidaan ratkaista väliaikaisesti. Neljän CCD-anturin teknologia saattaa parantaa Ikegamin kameroiden suorituskykyä, mutta ei markkinoiden kokonaisuudessaan. Kuvapisteiden dynaaminen hallinnan käyttö (Dynamic Pixel Management, DPM) mainittiin yhtenä keinona saada aikaan samoja tuloksia vaaka- ja pystyerottelussa. (16) Markkinoiden kannalta yhteisön tuotannonala totesi, että neljän CCD-anturin kamerat eivät muodosta erillistä markkinalohkoa, koska ne tavoittelevat kolmen CCD-anturin kameroiden nykyisiä käyttäjiä. Yhteisön tuotannonala päätteli, että neljän CCD-anturin kamera ei ole uusi tuote, eikä se luo uutta markkinalohkoa. Tämän vuoksi sen olisi kuuluttava asetuksen (EY) N:o 1015/94 soveltamisalaan. Päätelmät (17) Muodollisesti asetuksen (EY) N:o 1015/94 1 artiklan 2 tuotemääritelmä koskee kolmen CCD-anturin kameroita ainoastaan menettelyn soveltamisalaan kuuluvien tuotteiden erottamiseksi yhden CCD-anturin kameroista, joihin menettelyä ei sovelleta. Neljän CCD-anturin kamerat kuitenkin kuuluvat kyseessä olevan tuotteen ainoaan luokkaan, ja ne olisi mainittu nimenomaisesti tutkimuksen kohteena olevan tuotteen kuvauksessa, jos niiden olemassaolosta olisi silloin tiedetty. Tämän vuoksi kyseessä ei ole menettelyn soveltamisalan laajentaminen, vaan tuotemääritelmän selventäminen. (18) Teknisesti neljän CCD-anturin kamera on samankaltainen tuote. Ikegamin uusi neljän CCD-anturin kamera vastaa suorituskyvyltään kolmen CCD-anturin kameraa, koska yhden anturin lisäämisellä ei muuteta ratkaisevasti kolmen CCD-anturin kameroissa käytettyä teknologiaa. Näin ollen voidaan päätellä, että neljän CCD-anturin kamera on vain yksi mahdollisista, "sisäisenä" kehityksenä pidettävistä teknisistä ratkaisuista, jonka yksi tuottaja on kehittänyt vastauksena kameramarkkinoiden lisääntyvään kilpailuun ja tekniseen monimutkaisuuteen. (19) Markkinanäkökulmasta neljän CCD-anturin kamera ei tavoittele uutta ja erillistä markkinalohkoa, koska se on televisiolähetystuote, jonka mahdolliset ostajat ovat samoja kuin nykyiset kolmen CCD-anturin kameran käyttäjät. (20) Edellä mainittujen seikkojen vuoksi polkumyyntitullia olisi sovellettava neljän CCD-anturin kameroihin. Tämän vuoksi asetus (EY) N:o 1015/94 olisi muutettava. (21) Koska uudelleentarkastelu koskee ainoastaan uusien tuotteiden luokittelua, tämän tarkastelun päätelmät eivät saa vaikuttaa asetuksen (ETY) N:o 2423/88 15 artiklan 1 kohdan mukaiseen asetuksen (EY) N:o 1015/94 voimassaolon päättymispäivään, ON ANTANUT TÄMÄN ASETUKSEN: 1 artikla Muutetaan asetus (EY) N:o 1015/94 seuraavasti: 1) Korvataan 1 artiklan 2 kohdan a alakohdassa ilmaisu "kolme anturia" ilmaisulla "kolme tai useampi anturi". 2) Korvataan liite tämän asetuksen liitteellä. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Kuitenkin 1 artiklan 2 kohtaa sovelletaan 1 päivästä toukokuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 23 päivänä lokakuuta 1995. Neuvoston puolesta P. SOLBES MIRA Puheenjohtaja (1) EYVL N:o L 349, 31.12.1994, s. 1, asetus sellaisena kuin se on viimeksi muutettuna asetuksella (EY) N:o 1251/95 (EYVL N:o L 122, 2.6.1995, s. 1) (2) EYVL N:o L 209, 2.8.1988, s. 1, asetus sellaisena kuin se on viimeksi muutettuna asetuksella (EY) N:o 522/94 (EYVL N:o L 66, 10.3.1994, s. 10) (3) EYVL N:o L 111, 30.4.1994, s. 106 LIITE >TAULUKON PAIKKA>